OpenLLM-France/wikimedia huggingface dataset:
# Argiñetako nekropolia

Argiñetako nekropolia Elorrioko Mendraka auzoan dagoen nekropolia da, herritik bi kilometrotara. Nekropoli hau San Adrian izeneko baseliza ondoan dago. Barruan kristautasuna heldu aurreko hiru hilarri daude eta kareharrizko hogeita hiru hilobi (IX. mendekoak), horietatik bat bikoitza.
Jada XVI. mendean, Gonzalo de Otalora bere balioaz jabetu zen eta harrezkero, ugariak dira honetaz idatzi duten kronikariak eta euskal historiako jakintsuak. Hala ere, oraindik ez dugu Argiñetako historia ezagutzen.
«Harginen lekua» da Argiñeta. Bertan harearrizko hilobi kristauak topatu zituzten eta hortik omen dator izena. 711. urtean Guadaleteko batailaren ostean arabiarrengandik ihesi zetozen bisigodoak Elorrioraino heldu ziren eta, antza denez, Argiñetan egin zituzten eurentzako hilobiak.

## Ezaugarriak

Goi Erdi Aroan eraikitako hogei hilobi eta bost hilarri daude hilobi-multzoan. Oiz menditik ateratako hareharrizkoak eta neurri ezberdinetakoak dira. Hilobiek, bi zati dituzte: forma antropomorfoa duen kutxa bat eta teilatutxo moduko sekzio triangeluarreko estalki bat. Bigarren eta hirugarren hilobietan hileta-inskripzioak irakur daitezke, Bizkaian kristau nukleoen presentziaren testigantza idatzi zaharrena direnak.
Bestalde, hilarriek, hauek ere Oiz mendiko harrobitik ateratako harriz eginak, lau disko formakoak eta triangeluarra bat, izaera astraleko ikonografia bat erakusten dute.

## Ondarea

Espainiar estatuak kultur intereseko ondasun izendatutako ondarea da.

## Argiñetako sarkofagoaren inskripzioa

| | Wikitekan bada UEUren liburu batetik ateratako testu zatia: Argiñetako sarkofagoaren inskripzioa |
| Liburu osoa: Euskal Herriko Erdi Aroaren Historiarako dokumentu idatzi eta grafikoen iruzkin-ereduak ||
| « | IN DE(I) NIOMINE MOMUS IN CORPORE BIBENTEM / IN ERA DCCCCXXI {corpore} MI FECIT / IC DORMIT. Jainkoaren izenean, Momo-k bizirik zela, Aroko 921ean (883. urtea) egin ninduen, hemen datza lo. | » |
| —. Testu osoa irakurtzeko Wikisourcen duzu eskuragarri |||

## Argazki galeria

* Forma antropomorfoa eta estalki triangeluarra
* Disko formako hilarriak
* Hileta-inskripzioetako bat
* Nekropolia eta atzean San Adrian baseliza
* Hilobi-multzoa

## Erreferentziak

* ↑ Argiñeta begibistan. Elorrioko Udala.
* ↑ «Argiñetako nekropolia» Argia 2006-12-17.
* ↑ «Bizkaia.Eus - Bizkaiko Ondare Historikoa» www.bizkaia.eus (Noiz kontsultatua: 2019-09-30).
* ↑ (Gaztelaniaz) «BIC» www.culturaydeporte.gob.es (Noiz kontsultatua: 2019-09-30).
* ↑ Ruiz Fernández, Amanda; Agirre García, Jaione. (2006). Euskal Herriko Erdi Aroaren historiarako dokumentu idatzi eta grafikoen iruzkin-ereduak. Udako Euskal Unibertsitatea ISBN 8484380807..

## Kanpo estekak

* Datuak: Q12253935
* Multimedia: Necrópolis of Argiñeta and Hermitage of San Adrián, Elorrio / Q12253935
# Fenomeno meteorologiko

Fenomeno meteorologikoa eguraldi edo klimari lotutako gertakaria da, meteorologiaren printzipioen bidez azal daitekeena. Meteoro terminoa ere erabiltzen da. Munduko Meteorologia Erakundearen arabera, atmosferan edo planetaren gainazalean gertatzen den fenomenoa da, eta prezipitazioetan, partikula likido edo solidoen etetean edo deposizioan, edo izaera optiko edo elektrikoaren agerpenean egon daiteke.

## Euskal Herriko fenomeno meteorologiko ohikoak

* Aire masa
* Antizikloia
* Ekaitza
* Hodeiak
* Tanta hotza
* Lehortea
* Traganarrua
* Txingorra
* Tximista
* Mesozikloia
* Euria
* Elurbustia
* Elurrra
* Foehn efektua
* Inbertsio termikoa
* Trumoia
* Fronte meteorologikoa
* Haizea
* Ostadarra
* Izoztea
* Ihintza

## Beste herrialde batzuetako fenomenoak

* Lokatza euria
* Tornadoa
* Hauts zurrunbiloa
* Hondar ekaitza
* Zikloi tropikala
* Zikloi subtropikala
* Urakana
* Artikoko zikloia
* Arrain, igel eta bestelakoen euria
* Aurora polarra
* Parahelioa
* Elur-ekaitza
* Nagako su bola
* Rissaga edo meteotsunamia
* Superzelula ekaitza

## Erreferentziak

* ↑ «meteoro - Elhuyar hiztegiak» hiztegiak.elhuyar.eus (Noiz kontsultatua: 2020-12-24).

## Kanpo estekak

* Datuak: Q16332653
* Multimedia: Meteorological phenomena / Q16332653
# Lumentza

Lumentza edo Kalbarixo Bizkaiko ipar-ekialdean dagoen mendia da, Lekeitioko herrigunean kokatutakoa.
Kalbario izena ere hartzen du mendiko igoeran zehar dagoen via crucis dela-eta. Igoeraren erdialdean gutxi gora-behera ur biltegia dago.
Bertako kobazuloetan historiaurreko aztarnak topatu zituzten, gaur egun Bilboko Arkeologi Museoan daudenak.

## Ikus, gainera

* Bizkaiko mendien zerrenda

## Kanpo estekak

* Datuak: Q8538837
# Xabier Agirre Lopetegi

    Artikulu hau gipuzkoar aktoreari buruzkoa da; beste esanahietarako, ikus «Xabier Agirre (argipena)».
Xabier Agirre Lopetegi (1963, Legorreta, Gipuzkoa) euskal antzerki, telebista eta zinemako aktore eta ekoizle bat da. Gaur egin Txalo Produkzioak antzerki konpainiaren zuzendaria da.
Antzerkigintzan aktore gisa gazterik egin zen eta antzerkilanak antzezteaz gain ETB1eko telesail ugaritan antzeztu izan da, Goenkalen esate baterako. Zineman ere hainbat film antzeztu izan ditu.

## Filmografia

* Don Don Kikilikon (1988)
* Bi eta bat (1991-1993)
* Maite (1994)
* Goenkale (1998-2005)
* Ander eta konpainia (2000)
* Sabin (2011)
* Dragoi Ehiztaria (2012)

## Erreferentziak

* ↑ "Xabier Agirre, director de Txalo, sería uno de los habituales de un hipotético puente aéreo entre San Sebastián y Madrid, adonde va habitualmente". Txalo Teatro va a por todas. 2006ko maiatzaren 15a. (Gaztelaniaz)

## Kanpo loturak

* IMDBko fitxa irakurgai (Ingelesez)
* Datuak: Q56581259
# The Shining (eleberria)

The Shining (euskaraz Distira) Stephen King estatubatuar idazlearen beldurrezko eleberri bat da. 1977ko urtarrilaren 28an Doubleday argitaletxeak argitaratu zen.
2013an Kingek Doctor Sleep izeneko jarraipena argitaratu zuen.

## Argumentua

REDRUM. Hori zen Dannyk ispiluan ikusi zuen hitza: nahiz eta irakurtzen jakin ez, izuaren mezua zela laster asko ulertu zuen. Bost urte zituen, eta adin horretan haur gutxi ohartzen dira ispiluek islada aldarazten dutela, eta are gutxiago errealitatea eta fantasia ezberdindu ere. Baina Dannyk bere fantasiak ispiluko distirarekin zerikusia zuela eta benetako bilakatuko zirelako frogak zituen: REDRUM... MURDER, (euskaraz, "hilketa").
Dannnyren ama dibortzioaz pentsatzen ari zen, eta aita, berriz, heriotza eta suizidioa bezalako gauza txarrez guztiz obsesionatuta zegoen; hortaz, Coloradoko mendietako luxuzko hoteleko zaintzailea izateko proposamenari ezin zion inola ere muzin egin, sei hilabetez elurpean eta isolaturik egoten zen hotel erraldoiko zaintza egitea. Udaberrian izotz eta elurrak urtzen hasi arte hirurek hotelean bakar-bakarrik egon behar zuten. Bakarrik?...

## Zinema

* The Shining (filma): 1980an Stanley Kubrickek zuzendu eta Jack Nicholson, Shelley Duvall, Danny Lloyd eta Scatman Crothers aktoreek antzeztu zuten.

## Kanpo estekak

* Datuak: Q470937
* Multimedia: The Shining (novel) / Q470937
# Danny Lloyd

Danny Edward Lloyd (Pekin, Illinois, Ameriketako Estatu Batuak, 1972ko urriaren 13a) irakaslea da, haurtzaroan aktore izana.

## Bizitza eta zinemako ibilbidea

Haren lehen filma The Shining izan zen, eta han bere rol ezagunena egin zuen, Dany Torrance pertsonaiarena, sei urte besterik ez zuela. Hoteleko eszenak grabatzean, dramazko film bat egiten ari zirela uste zuen.
1982an erretiratu zen zinemaren mundutik, bere bigarren eta azken filma egin ondoren. 2007an, Danny Lloyd Biologiako irakasle bilakatu zen Ameriketako Estatu Batuetako Kentucky estatuko Elizabethtown herriko ikastetxean.
* Datuak: Q959299
* Multimedia: Danny Lloyd / Q959299
# Depresio (meteorologia)

Meteorologian, depresioa, beheragunea edo behe presioko gunea, ingurunearen aldean, presio atmosferiko apala duen eremua da. Behe presioko guneek ekaitzak sor ditzakete eta, orobat, urakanak eta zikloiak lurralde tropikaletan.

## Ezaugarriak

Behe presioko guneak haize indartsuekin erlazionatu ohi dira presio atmosferikoa goratzen denean. Presioaren goratzeak zeru lainotuak sortzen ditu airearen asetasuna igotzean. Horrela behe presioko guneek zeru lainotuak eta euriak ekarri ohi dituzte.
Klimatologian, behe presioko guneak konbergentzia inter-tropikaleko zonaldeetan (ITCZ ingelesez) sortzen dira, Hadleyren zelula barruko zirkulazio moduan. Frontedun behe presioko guneak, gune epeletan sortzen dira eta lurburu aldeetako fronteen eraginaren ondorioz sortzen dira. Behe presio termikoak bestalde zonalde idorretan sortzen dira Kaliforniako Death Valleyn esaterako.
Gainazaleko behe presioko guneak azalera txikikoak izaten dira Goi presioko guneekin alderatuz. Dena den, goi presioko guneek baino haize indartsuagoak izaten dituzte, gainazaleko zirkulazioa kontrolatzen duten gainazaleko marruskadura presio gradientearen indarrari indar zentrifugoari eta Coriolis efektuari batzen zaizkio.

## Airearen zirkulazioa

Airearen zirkulazioari dagokionez, behe presioko gunearen erdigunearen inguruan, erlojuaren kontrako norabidean egiten du bira haizeak. Horrez gain, erdigunearen inguruan sorturiko lainotza fronte izeneko egiturak osatuz antolatzen da. Haize beroak bultzaturik (hego edo hego-mendebaldekoa normalean) fronte beroa osatzen da, Ipar edo ipar-mendebaldeko haize hotzek fronte hotza osatzen dute. Hego hemisferioan haize hotz eta beroak alderantzizkoak dira.
Fronte hotzari fronte beroa gehitzen zaionean fronte okluitua osatzen da.

## Behe presioko guneen eta fronteen irudikapena

Behe presioko guneak "B" letra gorriaren bitartez irudikatzen dira eguraldi mapetan. Ingelesez "L" letra (Low) erabiltzen da eta Alemanez "T" letra (Tief). Fronte beroa, kolore gorriko marra bat margotuz irudikatzen da, marra horren ezkerreko aldean biribil erdiak margotzen dira. Fronte hotza, kolore urdineko marra bat margotuz irudikatzen da, marra horren ezkerreko aldean kolore berdineko hirukiak margotzen dira.
Fronte okluituaren kasuan, erabilitako kolorea morea izan ohi da, eta linearen ezkerrean margoturiko forma geometrikoak herrialdez herrialde desberdinak dira, baina normalean hiruki eta biribila

## Ikus, gainera

* Europako haize ekaitz
* Antizikloi
* Goi-geruzetako depresio isolatua (GOIDI)

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-03-22).
* ↑ Hiztegi Batua: depresio, euskaltzaindia.eus

## Kanpo estekak

* Datuak: Q209190
* Multimedia: Low pressure systems / Q209190
# 1978ko Nafarroako Sari Nagusia

1978ko Nafarroako Sari Nagusia :
| Datu orokorrak ||
| Data | 1978.eko martxoak 24 |
| Herrialdea | Espainia |
| Emaitzak ||
| Txapelduna | Miguel María Lasa (Teka) |
| Txapeldunordea | Javier Elorriaga (Teka) |
| Hirugarrena | José Enrique Cima (Kas-Campagnolo) |
| ◀ 1977 | 1979▶ |
| Dokumentazioa ||
XII. Nafarroako Sari Nagusia Nafarroa Garaian egindako txirrindulari lasterketa izan zen. 1978ko martxoaren 24an, ostirala, jokatu zen.
Urte honetako proba, bi sektoreetan banandu zen. Goizean erlojupeko igoera jokatu zen eta arratsaldean 161 kilometroko luzera izan zuen errepideko proba.
Erlojupeko proban Eulalio García gailendu zen eta errepideko proban Miguel Mari Lasa gipuzkoarra atera zen garaile. Azken honek sailkapen orokorra ere eskuratu zuen.
# Meskita

Meskita edo moskea musulmanen tenplua da, otoitz egiteko lekua alegia. Halaber, bestelako funtzioak ditu, biltoki eta kultur gunearena besteak beste. Meskita hitzak ahuspezteko lekua esan nahi du.
Historiako lehendabizikoa Kaaba da, Islameko lekurik sakratuena dena, gaur egungo Masjid al-Haram Meskitaren barruan dagoena, Meka hirian.
Otoitz egin eta elkarrekin biltzeko asteko egunari dagokionez, kristauentzat igandea nola, musulmanentzat ostirala hala.

## Arkitektura
### Minaretea

Lehen meskitek ez zeukaten minareterik, baina denborarekin gailendu egin zen osagai arkitektoniko moduan estetikarengatik. Hala ere, funtzio nagusia muezzinak otoitz egiteko deiadarra zabaltzeko lekua izatearena da.
Munduko minareterik altuena Hassan II.aren Meskitarena da (Casablanca, Maroko), 210 metrorekin.
Hiri handietako meskitek lau minarete eduki ohi dituzte. Istanbulgo Ahmet sultanaren Meskita Urdinak, berriz, sei ditu.

### Musalla

Otoitz egiteko aretoa da, apaindurarik eta altzaririk gabekoa normalean baina lurra alfonbrek edo tapizek estalitakoa daukana.
Honen barruan qibla da hormarik agerikoena, erreferentziazkoa, Mekaranzko norabidea markatzen duena mihrab izeneko zuloaren bidez. Horma honetan minbar izeneko jarlekua dago, nondik eta Imanak zuzentzen duen otoitza. Hortaz, jatorriz kristauak ziren egungo meskitetan —esaterako, Hagia Sofian—, mihraba zein minbarra ez daude elizarekin batera orientatuak, eliza kristauak ekialdera (sortaldera) bideratuta baitzeuden.

## Munduko meskitarik aipagarrienak

* Egipto: Al Azhar (Kairo), munduko unibertsitaterik zaharrena dena.
* Espainia: Kordobako Meskita (Kordoba), gaur egun katedrala dena.
* India: Jama Masjid (Delhi).
* Irak: Imam Ali Meskita (Najaf).
* Israel: Al Aksa meskita (Jerusalem).
* Maroko: Hassan II.aren Meskita (Casablanca).
* Pakistan: Faisal Meskita (Islamabad) eta Badshahi meskita (Lahore).
* Saudi Arabian: Masjid al-Haram Meskita (Meka) eta Masjid al-Nabawi Meskita (Medina).
* Siria: Umayyad Meskita (Damasko).
* Turkia: Hagia Sofia (jatorriz, eliza kristaua), Sultan Ahmed meskita (edo "Meskita Urdina") eta Süleymaniye meskita (Istanbul).
* Txina: Huaisheng Meskita (Guangzhou).

## Euskal Herrikoak

Bilboko "Assalam Meskita", Solokoetxe auzoan kokatutakoa, Euskal Herriko gaur egungo moskea nagusietakoa da. Gasteizen hainbat meskita daude, horietako bi "Sunna" eta "Altakua" dira, biak Alde Zaharrean.
Historikoki, aipatzekoa da Tuterako "Meskita Nagusia" izan zena, IX. mendekoa, gaur egun existitzen ez dena bere gainean Santa Maria katedrala eraiki baitzuten.

## Erreferentziak

* ↑ Euskaltzaindia: «meskita», Hiztegi Batua.

## Kanpo estekak

* (Ingelesez) "Mosques Around the World"
* List of Bosnian mosques with pictures
* Datuak: Q32815
* Multimedia: Mosques / Q32815
# JK Narva Trans

JK Narva Trans Estoniako futbol taldea da, Narva hirikoa.

## Historia

Avtomobilist izenarekin sortu zen 1979 urtean. 1989an Autobaas bihurtu zen eta Estoniak independentzia lortzearekin Narva Tras izena hartu zuen. 1994an Kopako finalera iritsi zen baina galdu egin zuen. 2001 urtean lortu zuen aurreneko kopa. 2006an bigarrena izan zen ligan. 2019an berri kopa irabazi zuen eta 2020an finala jokatu bazuen ere ez zuen titulurik lortu.

## Palmaresa
### Estonian: 4

* Liga:
** Txapelduna (0)
** Bigarrena (1): 2006
* Kopa:
** Txapelduna (3): 2001, 2019, 2023
** Bigarrena (5): 1994, 2007, 2011, 2012, 2020
* Estoniako Superkopa (2): 2007, 2008

## Kanpo estekak

* (Estonieraz) Webgune ofiziala
* Datuak: Q477830
* Multimedia: JK Narva Trans / Q477830
# FC Flora Tallinn

FC Flora Tallinn Estoniako futbol taldea da, Tallinn hiriburukoa. 10 aldiz irabazi du Estoniako futbol liga eta 6 aldiz Kopa. FC Levadiarekin batera herrialdeko talderik onena da.

## Historia

Desagerturiko Tallinna Lõvid taldeko jokalariekin sortu zen FC Flora 1990ko martxoaren 10ean. Lehenengo liga 1994ean irabazi zuen, baina garaipen polemikoa izan zen, izan ere Tevalte Tallinn izan zen txapelduna baina partidak erosteagatik deskalifikatu egin zuten eta bigarren zeuden Norma eta Flora puntutan berdinduta zeuden. Txapelduna erabakitzeko elkarren arteko partida jokatu zen, baina Normak protesta egin zuen deskalifikazioa ez zitzaiola bidezkoa iruditzen argudiatuz eta gazte mailako taldea aurkeztu zuen. Florak 5-2 irabazi zuen partida. 2003 artean 7 liga eta 2 kopa irabazi zituen. 2008an kopa berria irabazi zuen eta berriz ere puntako taldea bihurtu zen.
Irabazi duen nazio arteko txapelketa bakarra Livoniako Kopa izan da, 2011 urtean hain zuzen ere. Letonia eta Estoniako ligako txapeldunek elkarren artean jokatzen duten futbol txapelketa da. Hiru aldiz jokatu du eta lehenengo biak penalti jaurtuiketatan galdu zituen Skonto Rigaren aurka. Bereziki aipagarria izan zen lehen ekitaldia, 2003koa, izan ere 2-2 egin ondoren Skontok 12-11 penaltiko emaitzaz irabazi baitzion.
2020an Estoniako Liga, Kopa eta Superkopa irabazi zituen.

## Palmaresa
### Estonian: 30

* Liga (15): 1993–94, 1994–95, 1997–98, 1998, 2001, 2002, 2003, 2010, 2011, 2015, 2017, 2019, 2020, 2022, 2023.
* Kopa (8): 1995, 1998, 2008, 2009, 2011, 2013, 2016, 2020.
* Estoniako Superkopa (10): 1998, 2002, 2003, 2004, 2009, 2011, 2012, 2014, 2015, 2020.

### Nazio artean: 1

* Livoniako Kopa (1): 2011.

## Kanpo estekak

* (Estonieraz) Webgune ofiziala
* Datuak: Q222861
* Multimedia: FC Flora / Q222861
# Pedro Larrinaga

Pedro Larrinaga Manuga (Zalla, 1953ko apirilaren 15a-) bizkaitar txirrindulari ohia da. 1978 eta 1979 urteetan Teka taldea profesionalan izan zen.

## Palmaresa

1977
* Lleidako Itzulia
* 6. Nafarroako Itzulian
* 4. Etorkizuneko Tourreko etapa batean
* 9. Laudioko Sari Nagusian
1978
* 6. Arrateko Igoeran
* 7. Nafarroako Sari Nagusian
1979
* 5. Nafarroako Itzulian

## Kanpo estekak

* Datuak: Q119819114
# 1981eko Ziklo-kroseko Munduko Txapelketa

championnats du monde de cyclo-cross 1981 :
| Datu orokorrak ||
| Lasterketa | 32. Ziklo-kroseko Munduko Txapelketa |
| Datak | otsailak 21 – 1981.eko otsailak 22 |
| Herrialdea | Espainia |
| ◀ 1980 | 1982 ▶ |
| Dokumentazioa ||
1981eko Ziklo-kroseko Munduko Txapelketa urte hartako otsailaren 21ean eta 22an egin zuten Tolosan. Gizonezkoentzako hiru lasterketa egin zituzten.

## Podiumak

| Jokoak | Urrea | Zilarra | Brontzea |
| Eliteak | Hennie Stamsnijder | Roland Liboton | Albert Zweifel |
| Amateurrrak | Miloš Fišera | Grzegorz Jaroszewski | Paul De Brauwer |
| Juniorrak | Rigobert Matt | Miloslav Kvasnička | Konrad Morf |

## Emaitzak
### Eliteen sailkapena

| #. | Txirrindularia | Denbora |
| | Hennie Stamsnijder | 1 o 01 min 53 s |
| | Roland Liboton | + 0:32 |
| | Albert Zweifel | + 0:32 |
| 4 | Peter Frischknecht | + 0:34 |
| 5 | Klaus-Peter Thaler | + 1:48 |
| 6 | Robert Vermeire | + 2:23 |
| 7 | Erwin Lienhard | + 2:38 |
| 8 | Gilles Blaser | + 3:11 |
| 9 | Cees van der Wereld | + 3:28 |
| 10 | Dieter Uebing | + 4:40 |

### Amateuren sailkapena

| #. | Txirrindularia | Denbora |
| | Miloš Fišera | 53 min 34 s |
| | Grzegorz Jaroszewski | + 0:00 |
| | Paul De Brauwer | + 0:00 |
| 4 | Reimund Dietzen | + 0:20 |
| 5 | Vito Di Tano | + 0:26 |
| 6 | Andrzej Mąkowski | + 0:51 |
| 7 | Ueli Müller | + 1:00 |
| 8 | Sepp Küriger | + 1:00 |
| 9 | Franco Vagneur | + 1:11 |
| 10 | Jean-Yves Plaisance | + 1:11 |

### Juniorren sailkapena

| #. | Txirrindularia | Denbora |
| | Rigobert Matt | 41 min 20 s |
| | Miloslav Kvasnička | + 0:30 |
| | Konrad Morf | + 0:54 |
| 4 | Jan Szajwaj | + 1:29 |
| 5 | Hansruedi Büchi | + 1:34 |
| 6 | Jaromír Fišer | + 1:56 |
| 7 | Andreas Büsser | + 2:00 |
| 8 | Hans-Peter Kürzi | + 2:12 |
| 9 | Angelo Tosi | + 2:16 |
| 10 | Erwin Nijboer | + 2:22 |

## Domina-taula

| # | Herrialdea | Urrea | Zilarra | Brontzea | Total |
| 1 | Txekoslovakia | 1 | 1 | 0 | 2 |
| 2 | Mendebaldeko Alemania | 1 | 0 | 0 | 1 |
| 2 | Herbehereak | 1 | 0 | 0 | 1 |
| 4 | Belgika | 0 | 1 | 1 | 2 |
| 5 | Polonia | 0 | 1 | 0 | 1 |
| 6 | Suitza | 0 | 0 | 2 | 2 |
# Paide Linnameeskond

Paide Linnameeskond Estoniako futbol taldea da, Paide hirikoa.

## Historia

2004an sortu zen taldea eta 2009tik aurrera lehen mailan jokatzen du. 2015eko kopan finalista izan zen eta 2020an bigarren egin zuen ligan. 2022an aurreneko titulua lortu zuen, Estoniako Kopa.

## Palmaresa
### Estonian: 4

* Liga (0): bigarrena 2020an
* Kopa:
** Txapeldun (1): 2022
** Finalista (2): 2015, 2024
* Estoniako Superkopa (0): finalista 2021ean

## Kanpo estekak

* (Estonieraz) Webgune ofiziala
* Datuak: Q568348
* Multimedia: Paide Linnameeskond / Q568348
# 1990eko Ziklo-kroseko Munduko Txapelketa

championnats du monde de cyclo-cross 1990 :
| Datu orokorrak ||
| Lasterketa | 41. Ziklo-kroseko Munduko Txapelketa |
| Datak | otsailak 3 – 1990.eko otsailak 4 |
| Herrialdea | Espainia |
| ◀ 1989 | 1991 ▶ |
| Dokumentazioa ||
1990eko Ziklo-kroseko Munduko Txapelketa urte hartako otsailaren 3an eta 4an egin zuten Getxon. Gizonezkoentzako hiru lasterketa egin zituzten.

## Podiumak

| Jokoak | Urrea | Zilarra | Brontzea |
| Eliteak | Henk Baars | Adrie van der Poel | Bruno Lebras |
| Amateurrrak | Andreas Büsser | Miloslav Kvasnička | Thomas Frischknecht |
| Juniorrak | Erik Boezewinkel | Jérôme Chiotti | Niels van der Steen |

## Emaitzak
### Eliteen sailkapena

| #. | Txirrindularia | Denbora |
| | Henk Baars | 1 o 03 min 14 s |
| | Adrie van der Poel | + 0:05 |
| | Bruno Lebras | + 0:05 |
| 4 | Frank van Bakel | + 0:05 |
| 5 | Paul De Brauwer | + 0:05 |
| 6 | Pascal Richard | + 0:05 |
| 7 | Radomír Šimůnek | + 0:05 |
| 8 | Karel Camrda | + 0:09 |
| 9 | Beat Breu | + 0:15 |
| 10 | Roger Honegger | + 0:52 |

### Amateuren sailkapena

| #. | Txirrindularia | Denbora |
| | Andreas Büsser | 48 min 27 s |
| | Miloslav Kvasnička | + 0:12 |
| | Thomas Frischknecht | + 0:15 |
| 4 | Edward Piech | + 0:18 |
| 5 | Edward Kuyper | + 0:23 |
| 6 | Johnny Blomme | + 0:27 |
| 7 | Richard Groenendaal | + 0:30 |
| 8 | Frank Groenendaal | + 0:41 |
| 9 | Dieter Runkel | + 0:42 |
| 10 | Peter Hric | + 0:43 |

### Juniorren sailkapena

| #. | Txirrindularia | Denbora |
| | Erik Boezewinkel | 41 min 51 s |
| | Jérôme Chiotti | + 0:12 |
| | Niels van der Steen | + 0:16 |
| 4 | Jiří Pospíšil | + 0:23 |
| 5 | Dariusz Gil | + 0:37 |
| 6 | Erwin Vervecken | + 0:54 |
| 7 | Tim Kroll | + 1:19 |
| 8 | Yannick Holweck | + 1:19 |
| 9 | Roman Jordens | + 1:32 |
| 10 | Patrick Flamm | + 1:33 |

## Domina-taula

| # | Herrialdea | Urrea | Zilarra | Brontzea | Guztira |
| 1 | Herbehereak | 2 | 1 | 1 | 4 |
| 2 | Suitza | 1 | 0 | 1 | 2 |
| 3 | Frantzia | 0 | 1 | 1 | 2 |
| 4 | Txekoslovakia | 0 | 1 | 0 | 1 |
# JK Nõmme Kalju

JK Nõmme Kalju Estoniako futbol taldea da, Tallinn hiriburukoa.

## Historia

1922an Nõmme Sports Club Kalju sortu zen eta futbolaren atala 1923an. Bigarren Mundu Gerra arte aritu zen.
1997an talde berria sortu zuten aurrekoaren izenarekin. Emaitzarik onenak 2009tik aurrera lortu ditu, liga, kopa eta superkopa bana irabaziz.

## Palmaresa
### Estonian: 4

* Liga:
** Txapelduna (2): 2012, 2018.
** Bigarrena (2): 2011, 2013.
* Kopa:
** Txapelduna (1): 2015
** Bigarrena (2): 2009, 2013
* Estoniako Superkopa (1): 2013

## Kanpo estekak

* (Estonieraz) Webgune ofiziala
* Datuak: Q752339
* Multimedia: JK Nõmme Kalju / Q752339
# Fulda

Fulda hiri alemaniarra da, Hessengo eskualdekoa. Fulda ibaiertzean dago. 195.530 biztanle zituen 2010eko Abenduaren 31an.

## Historia

Fuldaren jatorria izen bereko ibaiaren ertzean 744 urtean eraikitako monasterio beneditarrean dago. Monasterioko misiolariak Karlomagnoren armadarekin batera joan ziren honek konkistaturiko Saxoniako lurretako biztanleak konbertitzera. Fundatzailea San Sturm izan zen, San Bonifazioren ikasle izana, eta frisioek San Bonifazio hiltzean honen erlikiak Fuldako monasteriora ekarri ziren. Erlikia hauek ondo gordeak izan zitezen Erromako San Petri basilika zaharrean inspiraturiko eliza bat eraiki zen monasterioaren ordez 790 eta 819 artean.
Basilikaren inguruan herria sortuz joan zen. Apezpikutza eskuratu zuen 1752an eta bultzada handia hartu zuen, hiri barrokoa bihurtu zelarik.

## Ondasun nabarmenak

XVIII mendekoak ditu katedrala (1704–1712), printze-abadeen jauregia (1707–1712) eta San Blasius parrokia (1771–1785).
* Katedrala (Fuldaer Dom): Fuldako monasterioaren gainean eraikitako basilika barrokoa da.
* Hiriko jauregia (Stadtschloss): Printze-abadeen bizilekua. Jauregiaren lorategien beste aldean Orangerie dago, gaur egun hotela dena.Lorategien mendebaldean Michaelskirche kapera dago, hilerri beneditarra zaintzen duena.

## Iruditegia

* Fuldako Katedrala
* Orangerie
* Udaletxe zaharra
* Fuldako Unibertsitate zaharra

## Hiri senidetuak

Fulda ondorengo hiriekin senidetua dago:
* Como (Italia) (1960)
* Arles (Okzitania) (1964)
* Sergiyev Posad (Errusia) (1991)
* Wilmington (Delaware) (AEB) (1997)
* Litoměřice (Txekia) (2001)

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Webgune ofiziala
* Datuak: Q3963
* Multimedia: Fulda / Q3963